CELEX: 32017D0487
Language: lv
Date: 2017-03-17 00:00:00
Title: Komisijas Īstenošanas lēmums (ES) 2017/487 (2017. gada 17. marts), ar ko Lēmumu 2005/51/EK groza attiecībā uz periodu, kurā ar pesticīdiem vai noturīgiem organiskiem piesārņotājiem piesārņotu augsni var ievest Savienībā atsārņošanas nolūkā (izziņots ar dokumenta numuru C(2017) 1693)

21.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 75/32
            
         KOMISIJAS ĪSTENOŠANAS LĒMUMS (ES) 2017/487
   (2017. gada 17. marts),
   ar ko Lēmumu 2005/51/EK groza attiecībā uz periodu, kurā ar pesticīdiem vai noturīgiem organiskiem piesārņotājiem piesārņotu augsni var ievest Savienībā atsārņošanas nolūkā
   
      
         (izziņots ar dokumenta numuru C(2017) 1693)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punkta pirmās daļas pirmo ievilkumu,
   tā kā:
   
               (1)
            
            
               Saskaņā ar Direktīvas 2000/29/EK 4. panta 1. punktu saistībā ar tās III pielikuma A daļas 14. punktu Savienībā ir aizliegts ievest augsni, kuras izcelsme ir konkrētās trešās valstīs.
            
         
               (2)
            
            
               Ar Komisijas Lēmumu 2005/51/EK (2) dalībvalstīm, ievērojot īpašus nosacījumus, uz laiku tika atļauts paredzēt atkāpi no šiem noteikumiem attiecībā uz augsni, kas ir piesārņota ar pesticīdiem vai noturīgiem organiskiem piesārņotājiem, tad, ja to ieved atsārņošanas nolūkā un tā paredzēta apstrādei speciālās bīstamo atkritumu sadedzināšanas iekārtās.
            
         
               (3)
            
            
               Dažas dalībvalstis ir lūgušas pagarināt termiņu atļaujai paredzēt minēto atkāpi. No informācijas, ko dalībvalstis iesniegušas saskaņā ar Lēmumu 2005/51/EK, var secināt, ka, izmantojot minēto atkāpi, minētajā lēmumā paredzētie īpašie nosacījumi ir pietiekami, lai novērstu kaitīgu organismu ievešanu Savienībā, un ka šie nosacījumi ir ievēroti. Līdz ar to darbība, uz ko attiecas Lēmums 2005/51/EK, nerada fitosanitāru risku.
            
         
               (4)
            
            
               Tāpēc ir lietderīgi pagarināt atkāpes termiņu līdz 2019. gada 31. decembrim.
            
         
               (5)
            
            
               Tāpēc Lēmums 2005/51/EK būtu attiecīgi jāgroza.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/51/EK 1. panta otrajā daļā datumu “2017. gada 28. februārim” aizstāj ar datumu “2019. gada 31. decembrim”.
   2. pants
   Šis lēmums ir adresēts dalībvalstīm.
   
      Briselē, 2017. gada 17. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2005. gada 21. janvāra Lēmums 2005/51/EK, ar ko dalībvalstīm uz pagaidu laiku ļauj paredzēt atkāpes no dažiem Padomes Direktīvas 2000/29/EK noteikumiem attiecībā uz tādas augsnes ievešanu, kas ir piesārņota ar pesticīdiem vai noturīgiem organiskiem piesārņotājiem, atsārņošanas nolūkā (OV L 21, 25.1.2005., 21. lpp.).